شەفەق نیوز/ نێچیروان بارزانی سەرۆک هەرێم کوردستان، ئمڕوو یەکشەممە، داوا لە عراقیەیل وەگشت چینەیلیان کرد لەنوای ئەو پڕۆژە وهەڕەشەیلە بووسیەن ک کۆمەڵەیل لەیاسادەرچگ دژوە هەرێم کوردستان جیوەجیی کەن.
بارزانی لە وتاریگ وەبوونەی دەرچگن چین شانزەهەم لە خوەنەوارەیل کولێژ سەربازی سێیەم-قەڵاچۆڵان وت: مقەیەتیکردن عراق کاریگ گرنەگە لەلای ئیمە وبایەتە هەرێم کوردستان بەشیگ لە مقەیەتیکردن دەوڵەت عراقی بوود، و جویر ئەرکیگ هاوبەش لەبان گەردن گشت عراقیەیل وەوە نووڕێد، وتیش: رژیم فیدراڵی لە عراق ئەوەسا بوودە هاوکاریگ ئەرا قایمکردن سەروەری عراق، و قەت کەمیەو نیەکەێد، باوجی بنەمایل هاوبەشی ناوبەین پیکاتەیلی قایم کەێد.
هەمیش وت: دەستوور عراق وەی هەسەیلە و لەبان ئی ئاستە نویسیا، وداوای جیوەجیکردن دەستوور و هەس وگشت بەندەیلی کەیمن، و جەخت کرد لەبان گرنگی مقەیەتیکردن سنوور و سەروەری عراق، و بڕیارەگە عراقی پەتی بوود، و هیزەیل پێشمەرگە ئەوەسا لەی بنەما وباوەڕییە راهێنان خوەیان وەردەوام کەن.
